***Жамият томонидан 2015 йил якуни ва 2016 йил якуни бўйича***

***хисобланган дивиденд тўловларининг бориши ва амалга оширилаётган***

***чора-тадбирлари тўғрисида 2018 йил 1 чорак якуни бўйича***

***ХИСОБОТ***

Жамият акциядорларининг 2016 йил 28 июндаги қарори билан хар бир акцияга 3 500 сўм миқдорида дивидендлар хисобланган. «BIOKIMYO» АЖ дивидендларни тўлаш муддати 2016 йил 27 августгача белгиланган.

«BIOKIMYO» АЖ акциядорларига хисобланган дивидендларни тўлаш акциядорларнинг умумий йиғилиши қарори билан пул кўчириш ва пластик карточкаларга пул ўтказиш йўли билан белгиланган муддатларда амалга оширилган.

Жамиятнинг ***2015 йил якунлари бўйича*** хисобланган ва тўланган дивидендлар бўйича Кузатув кенгашининг олдинги йиғилишларида хисобот бериб борилган.

2018 йил 1 апрель холатига жамият хисобида 2015 йил якунлари бўйича дивидендлари жамият хисоб рақамига қайтарилган, яъни талаб қилиб олинмаган дивидендлар 24 007 500 сўмни ташкил қилди. 2018 йил 1-чораги давомида 1 827 000 сўм дивиденд мурожаат қилган акциядорларга ўтказиб берилди.

Жамият талаб қилиб олинмаган дивидендларнинг тўловини уч йил муддат ичида давом эттиради.

 Жамиятга почта ўтказмалари орқали ўтказилган, лекин корхона хисобига қайтарилган дивидендларнинг алохида хисоби олиб бориляпти.

 Акционерлар ёки уларнинг хуқуқий вориси мурожаат этган вақтдан хисобда турган дивидендлар акционерга бериб борилади.

Жамият акциядорларининг 2017 йил 15 июндаги умумий йиғилиши қарори билан ***2016 йил якуни бўйича*** олинган соф фойданинг 50% фоизи хисобидан 2 213 896 000 сўм дивидендлар. Жумладан 221 389 600 сўм 10 % солиқ ва 1 992 506 400 сўм тўланиши зарур бўлган дивидендлар хисобланган. Бунда хар бир акцияга 1 550 сўм миқдорда дивиденд хисобланган ва тўлаш муддати 2017 йил 14 августгача акциядорларнинг умумий йиғилиши қарори билан пул кўчириш ва пластик карточкаларга пул ўтказиш йўли билан белгиланган.

Бугунги кун холатига тўланиши зарур бўлган 1 992 978 900 сўм дивидендлардан 1 898 955 900 сўми, яъни 95% акциядорларга ўтказиб берилди. Қолган 116 343 000 сўм дивидендлар акциядорларга почта хизматлари ёрдамида реестрдаги манзиллари бўйича юборилди. Бунда юбориладиган дивидендлар бўйича 10 % почта хизмати учун тўловлар жамият томонидан қўшимча харажатлар сифатида амалга оширилди.

2018 йил 1 апрель холатига жамият хисобида 2016 йил якунлари бўйича дивидендлари жамият хисоб рақамига қайтарилган, яъни талаб қилиб олинмаган дивидендлар 25 779 600 сўмни ташкил қилди. 2018 йил 1-чораги давомида 279 000 сўм дивиденд мурожаат қилган акциядорларга ўтказиб берилди.

2018 йил 1 апрель холатига жами қайтарилган талаб қилиб олинмаган дивидендларнинг миқдори 49 787 100 сўмни ташкил қилди.

Почта хизмати ёрдамида юборилган дивидендлар сабаблари кўрсатилган холда жамият хисобига қайтарилган тақдирда хар бир акциядорга ёки меросхўрига реестрдаги манзиллар бўйича хат-хабарлар юборилди.

Ундан ташқари жамиятнинг расмий веб-сайти ва Корпоратив ахборот ягона портали openinfo.uz, Республика фонд биржасининг uzse.uz сайтларида талаб қилиб олинмаган дивидендлар тўрисида ва акциядорларнинг рўйхати эълон қилинган.